পয়লা বৈশাখ প্রকাশ্যে এলো শতাব্দী-ঋতাভরীর ছবির পোস্টার

কলকাতা: বাংলা ছবির প্রাক্তন নায়িকা তথা তৃণমূল সাংসদ শতাব্দী রায়(Satabdi Roy) বেশ কয়েক বছর পর আবার বড় পর্দায় ফিরে আসছেন। শতাব্দীর সঙ্গে পর্দায় দেখা যাবে একালের আরেক জনপ্রিয় টলি অভিনেত্রী ঋতাভরি চক্রবর্তীকে(Ritabhari Chakraborty)। ছবির নাম ‘বাৎসরিক ‘(“Batsarik”)। পরিচালক মৈনাক ভৌমিক। এটি একটি সুপারন্যাচারাল গল্পের উপর নির্ভর করে তৈরি ছবি। আজ পয়লা বৈশাখ প্রকাশ্যে এলো ছবির পোস্টার। যেখানে দেখা যাচ্ছে একটি খালি ছবির ফ্রেমে রজনীগন্ধার মালা টাঙানো। পাশে রয়েছে একটি খালি ফুলদানি এবং বেশ কিছু বই । এছাড়াও ধূপদানি ও প্রদীপ রাখা আছে। আগামী ৬ জুন মুক্তি পাচ্ছে বাৎসরিক ছবিটি।

আরও পড়ুন:নববর্ষে যীশু-সৌরভ বলছে ‘হোয়াই সো সিরিয়াস’!

যা জানা যাচ্ছে ছবির গল্পে ঋতাভরির চরিত্রটির স্বামী মারা গিয়েছে এবং শতাব্দীর রায়ের চরিত্রটি তার ভাইকে হারিয়েছে। পর্দায় এই চরিত্র দুটির ইকুয়েশন কি দাঁড়াবে তা দর্শকরা দেখতে পাবে। সেই সঙ্গে উঠে আসবে সুপার ন্যাচারাল ঘটনা প্রবাহ।
তরুণ পরিচালক মৈনাক ভৌমিকের সঙ্গে শতাব্দী রায়ের এটি হবে প্রথম কাজ। অন্যদিকে ঋতাভরী গৃহস্থ্য ছবিতে পরিচালকের সঙ্গে কাজ করেছেন।